Παναγιώτης Σπίγγος

Ο Παναγιώτης Α. Σπίγγος, (Άνω Κορακιάνα, 1883 - Κέρκυρα, 1966), ήταν Έλληνας φωτογράφος και εκδότης καρτ ποστάλ.

 Βιογραφικά στοιχεία 
Ο Παναγιώτης Σπίγγος, γιος του Αναστασίου, γεννήθηκε στην Άνω Κορακιάνα της Κέρκυρας το 1883. Στην πατρίδα του, την Κέρκυρα, όπου χρησιμοποιούνται ευρέως τα προσωνύμια, ήταν γνωστός με το όνομα Κασέλας.Βασίλης Π. Κοντονάσιος, «Οι Ιταλοί στην Κορακιάνα του 1941»,  18 Σεπτεμβρίου 2009. Ασχολήθηκε με τη φωτογραφία και παράλληλα, την περίοδο του Μεσοπολέμου, δημιούργησε περιορισμένο αριθμό φωτοκαρτών, οι οποίες είναι μια κατηγορία επιστολικών δελταρίων που παράγονται μεν με τη φωτογραφική μέθοδο, αλλά τυπώνονται σε χαρτονάκι τύπου καρτ ποστάλ.Η Κέρκυρα μέσα από παλιές καρτ ποστάλ, Συλλογή Γιάννη Πετσάλη, Αθήνα, 2008, Εκδόσεις:Fagotto books, ISBN 978 960 6685156. Πέθανε στην Κέρκυρα το 1966, σε ηλικία 83 ετών.Corfu Museum, Συλλογή Πετσάλη, Οι φωτογράφοι της Κέρκυρας, σελ. 5.

 Φωτοκάρτες του 
Την δεκαετία του 1920 δραστηριοποιείται στη δημιουργία φωτοκαρτών, στην περιοχή του βορείου Ιονίου.
Δημιουργίες του συγκαταλέγονται στο φωτογραφικό αρχείο του Ελληνικού Ιστορικού Αρχείου (ΕΛΙΑ/ΜΙΕΤ) και σε άλλες συλλογές.
Στο ΕΛΙΑ/ΜΙΕΤ έχουν καταγραφεί φωτογραφίες από την Παλαιοκαστρίτσα Κέρκυρας και την Ιθάκη,Ψηφιοποιημένες συλλογές ΕΛΙΑ, Παναγιώτης Σπίγγος.  ενώ σε άλλες ιδιωτικές συλλογές συγκαταλέγονται φωτογραφίες από την Κέρκυρα, την Ηγουμενίτσα, τη Σαγιάδα, τους Φιλιάτες, την Πάργα και την Πρέβεζα.Μιχάλης Γ. Πασιάκος, Παναγιώτης Σπίγγος.

 Παραπομπές 

 Εξωτερικοί σύνδεσμοι 
 «Παναγιώτης Σπίγγος», Η συλλογή φωτοκαρτών (θεσπρωτικού ενδιαφέροντος) του Κερκυραίου φωτογράφου Παναγιώτη Σπίγγου.
 Παναγιώτης Σπίγγος,  από τις ψηφιοποιημένες συλλογές του ΕΛΙΑ.

Κατηγορία:Έλληνες φωτογράφοι
Κατηγορία:Εκδότες καρτ ποστάλ